O‘zbekistonda 8 oyda 46 mlrd. kVt soat elektr energiyasi ishlab chiqarilgan. Bu haqda Davlat statistika qo‘mitasi xabar berdi. Foto: Unsplash Qo‘mita ma’lumotlariga ko‘ra, respublikada 2021 yilning yanvar–avgust oylarida yirik korxonalar tomonidan 46 mlrd. kVt soat elektr energiyasi ishlab chiqarilgan. O‘tgan yilning mos davriga nisbatan elektr energiyasi ishlab chiqarish hajmi 3,8 mlrd. kVt soatga oshgan. O‘sish sur’ati - 9 foiz. Jami elektr energiyasi ishlab chiqaruvchi korxonalar tomonidan respublika miqyosida ishlab chiqarilgan elektr energiyasining jami hajmida: Toshkent viloyati 23,1 foiz;   Sirdaryo viloyati 22,7 foiz;   Qashqadaryo viloyati 19,2 foiz;   Navoiy viloyati 15,7 foiz ulushga ega.